'Deel die grond' sê Ramaphosa | Maroela Media
Pres. Cyril Ramaphosa by die beraad. Foto: ANA
Pres. Cyril Ramaphosa het Saterdag gesê die land se grond moet gedeel word sodat elkeen die geleentheid het om voordeel te trek uit wat dit bied.
Ramaphosa het tydens 'n toespraak by die Biodiversity Economy Innovation-kongres in Thohoyandou, Limpopo, gesê Suid-Afrika behoort aan elke burger wat daarin woon.
"Alles behoort aan ons almal en dit is wat die regering wil seker maak moet gebeur," het hy aan 'n juigende gehoor gesê.
"Ons moet seker maak dat alles wat in die land is gedeel word. Dit moet nooit wees dat 'n klein groep mense net vat wat die land te bied het en dit vir hulself hou en sê dit behoort net aan hulle nie."
Ramaphosa het gesê hy het vandeesweek in die parlement gesê grondonteiening sal meer grond beskikbaar stel vir verbouing en die proses sal begin deur grond in staatsbesit te gebruik, nie grond wat privaat besit word nie.
"Dit is nodig om die land se historiese ongeregtighede aan te spreek. Dit kan gedoen word op 'n wettige manier wat nie die land se ekonomie of voedselsekuriteit in gevaar stel nie," het hy gesê.
Cyril Ramaphosa grondhervorming grondonteiening Limpopo
Wonderlik!!!!!!!!!!!!!!!!!!!!!!!!!! Stem saam met jou. Sien al hoe word daar vir dienste en eiendomsbelasting betaal . . . Hou NOORD en foeter VOORT . . .
Ja Parra Ramaphosa die sleutelwoorde wat jy gebruik is " begin met staats grond" en verder oor die woord " our people" Jy is die mens wat die ergste jou woorde kan verdraai elke dag. Vertel ons tog wie is al die burgers van die land en wie is " our people"